Labin, kolovoz 2012.

**Jedinicama lokalne samouprave**

**u Istarskoj županiji**

**n/p Gradonačelnicima i Načelnicima općina**

Predmet: **Prijedlog za uvođenje Olakšice na komunalni doprinos za EE zgrade**

Poštovani,

šaljem vam na razmatranje Prijedlog za uvođenje Olakšice na komunalni doprinos svima koji grade nisko energetske ili pasivne obiteljske kuće. Komunalni doprinos za izgradnju obiteljske kuće iznosi više tisuća kuna i onima koji se odlučuju za gradnju predstavljaju određeni uteg, a jedinicama lokalne samouprave koje su dužne po uplati komunalnog doprinosa izgraditi pripadajuću infrastrukturu, po sadašnjoj zakonskoj regulativi, ne omogućuju pokrivanje troškova izgradnje iste.

U slučaju kad se građani odlučuju za gradnju nisko energetske ili pasivne kuće investicija postaje daleko skuplja.

Obzirom da se korištenjem nisko energetske ili pak pasivne kuće maksimalno iskorištava potrošena energija, ali i proizvodi energija, te samim time uz velike uštede energije povoljno djeluje na zaštitu zdravlja i okoliša, predlažemo Vam cijenjeni Gradonačelnici i Načelnici općina da izvidite mogućnost za uvođenjem Olakšica na komunalni doprinos za navedene EE zgrade, s čime i direktno pozitivno možete utjecati na životni standard vaših građana.

Molim vas da procijenite da li bi tema „ Olakšica na komunalni doprinos“ mogla biti i tema Udruge Gradova i općina, pa i eventualne izmjene zakonske regulative za refundiranjem „Olakšice“ od strane Fonda za zaštitu okoliša i energetske učinkovitosti ili netko treći.

U isčekivanju vaših razmišljanja na ovaj prijedlog, zahvaljujem uz srdačan pozdrav, a za sve informacije stojimo vam na raspolaganju.

IRENA – Istarska Regionalna Energetska Agencija

Direktor

Valter Poropat dipl.ing.el.

[irena@irena-istra.hr](mailto:irena@irena-istra.hr)

www.irena-istra.hr